Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom

Sp. zn. : 2 Pv 367/14/6613	Žiar nad Hronom, 23.9.2014
EEČ : 2-52-148-2014

U Z N E S E N I E

Trestná vec:	obvinený XXXXX 
Prečin:	Nezaplatenie dane a poistného podľa § 278 odsek 1 Trestného zákona,

Rozhodol: 	prokurátorka Okresnej prokuratúry Žiar nad Hronom
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX 113
ako povinne nemocensky a dôchodkovo poistená, samostatne zárobkovo činná osoba, pod obchodným menom  XXXXX - XXXXX s miestom podnikania XXXXX 113, neuhradil na účet Sociálnej poisťovne, pobočka XXXXX, poistné za obdobie 08/2011 - 12/2011,  01/2012 - 04/2012, 10/2012 - 12/2012, 01/2013 - 12/2013, 01/2014 - 05/2014 vo výške 3 458,32 €, čím Sociálnej poisťovni, pobočka XXXXX, Sládkovičova 17, XXXXX, spôsobil nedoplatok na poistnom vo výške 3 458,32 €, 

lebo zanikla trestnosť činu.

Odôvodnenie:
	Uznesením Obvodného oddelenia PZ  Žarnovica ČVS: ORP-570/ZC-ZH-2014 zo dňa 18.07.2014 bolo podľa § 199 ods. 1 Trestného poriadku začaté trestné stíhanie a podľa § 206 ods. 1 Trestného poriadku vznesené obvinenie XXXXX za prečin nezaplatenia dane a poistného podľa § 278 ods. 1 Trestného zákona na tom skutkovom základe, že ako povinne nemocensky a dôchodkovo poistená, samostatne zárobkovo činná osoba, pod obchodným menom  XXXXX - XXXXX s miestom podnikania XXXXX 113, neuhradil na účet Sociálnej poisťovne, pobočka XXXXX, poistné za obdobie 08/2011 - 12/2011,  01/2012 - 04/2012, 10/2012 - 12/2012, 01/2013 - 12/2013, 01/2014 - 05/2014 vo výške 3 458,32 €, čím Sociálnej poisťovni, pobočka XXXXX, Sládkovičova 17, XXXXX, spôsobil nedoplatok na poistnom vo výške 3 458,32 €. 

	XXXXX vo svojej výpovedi potvrdil, že je živnostníkom a v uvedenom období neplatil poistné na účet Sociálnej poisťovne XXXXX z dôvodu neuhradených faktúr a hospodárskej krízy v roku 2009. Zároveň však uviedol, že sa bude snažiť zameškané poistné uhradiť ihneď, ako mu budú preplatené faktúry. Dňa 12.09.2014 manželka obvineného XXXXX sa dostavila na Obvodné oddelenie PZ XXXXX, kde predložila doklady o úhradách zameškaného  poistného  zo dňa 10.09.2014, ktoré preukazujú, že obv. XXXXX dodatočne uhradil poistné v celom rozsahu. 

	Dňa 18.09.2014 XXXXX, splnomocnená konať za pošk. Sociálnu poisťovňu v XXXXX vo svojej výpovedi potvrdila, že obv. XXXXX uhradil dlžné poistné, ktoré bolo predmetom trestného oznámenia. 

	Podľa § 86 ods. 1 písm. e) Trestného zákona trestnosť trestného činu zaniká aj vtedy, ak ide o trestný čin nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu. 

	Na základe týchto skutočností som rozhodla tak, ako je uvedené vo výrokovej časti tohto rozhodnutia.   

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viera Klimentová
prokurátorka